С лед експлозиите в летището и в метрото в Брюксел, които отнеха живота на 32 човека и раниха над 200 други, България взе спешни мерки за сигурността.

Във вторник през нощта полиция, военни и линейки отцепиха метрото и НДК, за да проведат учение за реакция в кризисна ситуация.

Акцията беше обявена и в сайта Министерство на вътрешните работи (МВР), като увериха, че ще се предприемат всички необходими мерки за опазването на реда и нормалното функциониране на инфраструктурата на територията на София.

Оказа се обаче, че учението на спецчастите е превърнало в заложници стотици хора.

Гражданин, участвал в учението (бел.ред. - без да е изявил желание за това) изрази възмущението си в личния си профил във "Фейсбук".

Николай Паунов разказа как случайно се е оказал сред тълпа от около 100-200 човека на поляна, оградена от полицаи.

Как се прави антитерористична операция в София (Из записките на "терориста")Излизам си аз от метрото на НДК и виждам ... Публикувахте от Nikolay Paunov в 22 март 2016 г.

Хората не са имали право да си тръгнат и прекарали най-малко два часа под дъжда.

Случайно Николай Паунов забелязал двама италианци, оказали се също сред "заложниците'" на МВР и ДАНС.

Момчета били задържани от полицията и документите им били отнети, без никой да им даде обяснение за това.

При опит от страна на Николай да попита полицията какво става, защо ги държат против волята им и къде са документите на италианците, той получил отговори от типа на:

"Не сте задържани, да виждаш белезници"

"Ще си тръгнете, когато ви дойде реда"

"А бе, какво искаш от мене бе, човек. Хвани някой от ония с големите болтове!"

"Щастливият" край на историята на Николай Паунов настъпил след повече от два часа стоене на поляната.

Момчетата от Италия успели да си вземат документите с малката подробност, че върху личната карта на едно от момчетата имало петно от кръв.

Той не получил обяснение защо.

"В тази държава терористите със значки са много по-страшни от терористите с бомби, бъдете сигурни. Факт е, че часове след Брюксел свободите и гражданските права вече бяха ни ограничени. Поне за тия 200 души. Скоро и на други. Вероятно и няколко пневмонии ще има на сутринта (май и аз натам отивам). Но сигурността с нищо не беше повишена и на йота. И аз в такава държава не искам да живея!",

завършва историята си Николай, като добавя, че по време на мащабното антитерористично учение, по време на което бяха взети безпрецедентни мерки за сигурност, никой не е поискал личната му карта.

Той е влязъл и излязъл от операцията анонимен.

Разказът на Николай Паунов предизвика бурни реакции в социалните мрежи.

Ако им трябват статисти за учение не могат ли да си наемат, или да ползват цивилни полицаи, ами ще държат свободни хора против волята им? — Philip (@PhilipS_82) March 23, 2016

Публикацията му беше споделена над хиляда пъти.

Вижте още по темата за терора в сърцето на Европа:

Щастливата случайност, която спаси Брюксел от още по-голям ад

Българка в Брюксел: Последните дни се говореше, че полицията е на нокти

Проверяват всяка кола на границите ни

Атентаторите от Брюксел зад парижкия терор, двама са мъртви, третият се издирва

Експерт: Западът сам създаде терора

Карикатура: Терорът в Брюксел събуди Хитлер

От МВР не са нарушили съществено правата на гражданите по време на антитерористичното учение, което се проведе в София, коментира днес вътрешният министър Румяна Бъчварова в Народното събрание.